《将去彝陵用梁节庵閒山韵留别李尧岑参议李子申观察》
清代·黄绍弟

解官乍觉此身閒，引睡文书一律删。乡梦难忘斤竹涧，宦游屡访下牢关。

江流东去欢将别，崦景西催老未还。鸿雁惊风遗迹在，苦教夜雨忆巴山。

作者简介：黄绍弟，字叔颂，号缦庵，瑞安人。光绪庚寅进士，改庶吉士，授编修。历官湖北候补道。有《缦庵遗稿》。